**JI SEROKATIYA MECLÎSA GEL A MEZIN A TIRKIYEYÊ RE**

 Dixwazim ev pirsên min ên li jêr ji aliyê **Wezîrê Perwerdehiya Neteweyî Zîya SELÇUK** ve li gorî xala 98. a destûra bingehîn û li gorî xalên 96. û 99'an ên Rêziknameya Hundirîn a Parlemena Mezin a Tirkiyeyê bi awayekî nivîskî bêne bersivandin.

 **Parlementerê Riha’yê Ayşe SÜRÜCÜ**

Wezareta we di pûşpera sala 2020'an de li 60 qadan wê pîşandina 19.910 mamosteyên peymandanî pêk bîne. Di malpera wezareta we de navnîşên (lîste) demsala pîşandinê û yên qontenjanan hatin weşandin. Dema ku em li navnîşênê dinêrin di nav 10 branşên herî zêde pîşana wan çêdibe de, bi 2831 mamosteya seretayî di rêza yekemîn de cih digire, qada zanista sinc û çanda olî 1801, ji bo zimanê İngîlîzî 1739, ji bo zimanê rûsî 2 mamoste wê bên pîşandin. Em hemwelatên Kurd ên jiyanek hevpar dixwazin nîqaşa hewcedariya dibistanên Kurdî yên perwerdehiya zimanê dayikê didin, dikin. Lê Ji bo zimanê Kurdî qontenjana 1 mamosteyî tehsîskirin ji bo dewletek ku 15 milyon xwendekarên wê heyî têgihîna hemwelatiya hevpar û baweriya makezagonê ji binî hêjandiye. Bi meşandina polîtîkayên înkarkirin û bişaftinê li pêşberî zimanekî hûn nikarin zimanek din mezintir bikin. Hûn ê dîrokê de bi xespkirina perwerdehiya zimanê dayikê yê bi mîlyonan xwendekarên Kurd cihê xwe bigirin.

**bi vê girêdayî;**

 **1.** Wezareta we çima ji bo Kurdî 1 qontenjana mamostetiyê vekiriye**? 2.** wezareta we ji bo mafê perwerdehiya zimanê dayikê ya xwendekarên Kurd xebatekê rêve dibe?

**3.** wezareta we pê agahdar e ku mafê perwerdehiya zimanê dayikê pêk nayine û ev ji dibe sedema hêjandina têgihîna hemwelatiya hevpar a Kurdan**?**

 **4.** wezareta we ji bo xwendekarên Kurd ên ji bilî zimanê Kurdî tu zimanên din nizanin, yên ku nû diçin dibistanê bernameyek çêkiriye?